OpenLLM-France/wikimedia huggingface dataset:
# Émile Bernarden erretratua

Émile Bernarden erretratua Henri de Toulouse-Lautrec margolari frantsesak 1886an egindako margolana da. olioa oihalean egina dago. Londresko Tate Galerian erakusten da. Margolana Ambroise Vollard martxanteak erosi zuen eta 1961an Tate galeriaren eskuetan utzi zuen. Bernader Lautrecen margolari ikaskidea izan zen Cormon estudioan.

## Azterketa

Urte haietan elkarrekin estudio batean ikasten zuten margolariak elkarri margotzea entrenamendu gisa. Horrela, Lautrecek, Bernard bezala, Gauzi, Van Gogh, Anquetin eta Rachouren erretratuak margotu zituen.
Bernardek beraz azaldu zuen arabera, Toulouse-Lautrec margolariak gutxienez hogei saio behar izan zituen lan hau burutzeko. Antza, irudia eta fonoda egokitzea izan zen arazo nagusia. Erretratuan Bernard gaztea oso serio. Orokorrean, oso irudi soila da, pintzelkada txikien bidez egina, horrela landuagoa emateko.

## Erreferentziak

* ↑ http://www.artehistoria.com/v2/obras/524.htm%5B%5D
</ref>

## Kanpo estekak

(Ingelesez): Margolanaren fitxa Tate Galeriaren webgunean.
# Émile Speller

Émile Speller ofizial militar luxenburgotar bat eta herrialdeko Gendarmaria eta Boluntarioen Kidegoko (Corps des Gendarmes et Volontaires) komandanta izan zen, Alemaniak Bigarren Mundu Gerran Luxenburgoko inbasioan. Gainera, bere karreran zehar Duke Handiko Familiako hainbat kideren laguntzaile eta Gorte Dukal Handiko ganbera izan zen.

## Biografia

Émile Speller 1875eko urriaren 7an jaio zen Niederanvenen. 1902ko ekainaren 1ean Gorte Dukal Handian bere zerbitzuan hasi zen, Adolfo Luxenburgoko Duke Handiak laguntzaile izendatuta. Ondoren, Gilen Duke Handiaren, Marie Anna dukesa errejentearen, Maria-Adelaida dukesaren eta Karlota dukesaren laguntzaile gisa aritu zen. 1927ko urtarrilaren 12an, kapitain mailara igo zen. 1937ko otsailaren 25ean Speller Corps des Gendarmes et Volontaires-eko komandante nagusi izendatu zuten. 1937ko apirilaren 30ean, ministro-agindu bidez izendatu zuten baso-irakaskuntzari buruzko gainbegiratze batzordeko presidente izateko. 1938ko otsailaren 2an Luxenburgoko Auzitegi Militar Goreneko izendatu zuten.
Speller nagusiak Luxenburgoko tropak berrantolatu zituen 1939ko otsailaren 24an. 1940ko maiatzaren 10ean Luxenburgoko alemaniar inbasioan indarren komandante izan zen oraindik. Soldadu gehienek ez zuten borrokan parte hartu, guardia-zerbitzurako boluntario zirenak bakarrik zeuden kokatuta muga. Gainontzekoak beren kuartelean geratu ziren, herrialdearen defentsa Gendarmeria Dukal Handiaren esku utziz. Guztira, sei jendarme eta soldadu bat zauritu ziren. Hogeita bi soldadu (sei ofizial eta 16 azpiofizial) eta 54 jendarme harrapatu zituzten.
Inbasioaren ondoren Speller Gestapok preso egon zen laburki. Aske utzi zuten, baina okupazio osoan zehar estu jarraitu zuten. 1945eko martxoaren 3an, Luxenburgoko gobernu itzuli eta erreformatuak Speller izendatu zuen Armadako 1945eko Pentsio Batzordean. Urriaren 7an, gobernuak atzeraeraginez onartu zuen Spellerren dimisioa, bost urte lehenago indarrean. 1946ko abuztuaren 9an ohorezko koronel titulua eman zioten. Speller-ek gobernuaren zerbitzura jarraitu zuen Gorte Dukal Handiko ganbera gisa. Luxenburgo Hiriko bere etxean hil zen 1952ko urtarrilaren 17an, gaixotasun luze baten ondorioz.

## Erreferentziak

* ↑ Corps des Gendarmes et Volontaires Felix printzearen agindupean zegoen, baina unitatearen benetako kontrola Spellerren esku zegoen.

## Kanpo estekak

* Datuak: Q26702787
# Émile Signol

Émile Signol (Paris, 1804ko martxoaren 11 – Montmorency, 1892ko urriaren 4a) frantziar margolaria izan zen.
Merry-Joseph Blondel eta Antoine-Jean Groseren ikaslea izan zen. 1824an erakutsi zuen lehen aldiz Parisko Saloian. 1830ean Hector Berliozen erretratu bat margotu zuen Erroman. 1840ko hamarkadan hainbat eliza apaintzeko enkarguak jaso zituen Parisen. 1860an Parisko Arte Ederren Akademiako kide aukeratu zuten.
Merry-Joseph Blondel eta Antoine-Jean Groseko ikaslea izan zen. 1824an erakutsi zuen lehen aldiz Parisko Saloian. 1830ean Hector Berlinen erretratu bat margotu zuen Erroman. 1840ko hamarkadan hainbat eliza apaintzeko enkarguak jaso zituen Parisen. 1860an Parisko Arte Ederren Akademiako kide aukeratu zuten.
Historiari, erretratuei eta genero-pinturari buruzko gaiak estilo neoklasikoan margotu zituen eta erromantizismoa baztertu zuen.

## Iruditegia

* Méléagre reprenant les armes à la sollicitation de son épouse (1830), Paris, École nationale supérieure des beaux-arts.
* Hector Berlioz(1832), Rome, villa Médicis.
* Réveil du juste, réveil du méchant (1835), musée des Beaux-Arts d'Angers.
* Dagobert Ier (1842), musée national des châteaux de Versailles et de Trianon.
* Louis IX, dit Saint Louis, Roi de France (1215-1270) (1844), musée national des châteaux de Versailles et de Trianon.
* La Prise de Jérusalem par les croisés, 15 juillet 1099 (1847), musée national des châteaux de Versailles et de Trianon.

## Kanpo estekak

* Datuak: Q3588762
* Multimedia: Émile Signol / Q3588762
# Émile Temime

Émile Temime (Baiona, 1926ko urriaren 2a - Marseilla, 2008ko azaroaren 18a) lapurtar historialaria izan zen, Espainiako Gerra Zibilean aditua.

## Lanak

* La Révolution et la guerre d'Espagne (Pierre Brouérekin batera), Paris, Minuit, 1961
* Histoire de l'Espagne contemporaine (Albert Broder et Gérard Chastagnaretekin batera), Paris, Aubier, 1979
* 1936, La Guerre d'Espagne commence, Complexe, 1986
* Migrance. Histoire des migrations à Marseille, Aix-en-Provence, Edisud : 1. La préhistoire de la migration, 1482-1830, 1989; 2. (Renée Lopezekin batera), L'expansion marseillaise et l'invasion italienne, 1830-1918, 1990; 3. (Marie-François Attard-Maraninchirekin batera), Le cosmopolitisme de l'entre-deux-guerres (1919-1945), 1990; 4. (Jean-Jacques Jordi eta Abdelmalek Sayadekin batera), Le choc de la décolonisation (1945-1990), 1991; rééd., Marseille, Jeanne Lafitte, 2007.
* Marseille transit : les passagers de Belsunce, Autrement, 1995
* Les camps sur la plage, un exil espagnol (Geneviève Dreyfus-Armandekin batera), Autrement, 1995
* Voyages en Provence, Alpes, Côte d'Azur, coll. «Découvertes Gallimard» (309), Gallimard, 1997
* Histoire de Marseille: De la Révolution à nos jours, Perrin, 1999
* France, terre d'immigration, coll. « Découvertes Gallimard]» (380), Gallimard, 1999
* Le camp du Grand Arénas : Marseille, 1944-1966 (Nathalie Deguignérekin batera), Autrement, 2001
* Les Hommes de Renault Billancourt, Autrement, 2004
* Datuak: Q286500
# Émilie Dequenne

Émilie Dequenne (Belœil, 1981eko abuztuaren 29a) valoniar aktorea da, telebistan eta zineman egindako lanagatik ezaguna dena.

## Filmografia

* 1999 : Rosetta
* 2001 : Le Pacte des loups
* 2001 : Oui, mais…
* 2002 : Une femme de ménage
* 2003 : Mariées mais pas trop
* 2004 : L'Américain
* 2004 : L'Équipier
* 2004 : Le Pont du roi Saint-Louis
* 2005 : Avant qu'il ne soit trop tard
* 2005 : Les États-Unis d'Albert
* 2005 : La Ravisseuse
* 2006 : Le Grand Meaulnes
* 2006 : La Vie d'artiste
* 2007 : Écoute le temps
* 2009 : J'ai oublié de te dire
* 2009 : La fille du RER
* 2010 : La Meute
* 2012 : À perdre la raison
* 2012 : La Traversée
* 2013 : Möbius
* 2014 : Divin Enfant
* 2014 : Pas son genre
* 2015 : Par accident
* 2016 : Maman a tort
* 2017 : Chez nous
* 2017 : Les Hommes du feu
* 2017 : Au revoir là-haut

## Kanpo estekak

* Datuak: Q259968
* Multimedia: Émilie Dequenne / Q259968
# Émilie Lepennec

Émilie Lepennec (Paris, Frantzia, 1987ko abenduaren 31) gimnasta artistiko frantziarra da, 2004ko txapeldun olinpikoa barra asimetrikoen proban.

## Kirolari ibilbidea
### 2004

2004ko Atenasko Olinpiar Jokoetan, urrea eskuratu zuen barra asimetrikoetan, Terin Humphrey (zilarra) eta Courtney Kupets (brontzea) estatubatuarren aurretik.

### 2005

2005ean Debrecenen (Errumania) egindako Europako Txapelketan, urrea eskuratu zuen asimetrikoetan eta brontzea lurzoruko proban.

## Erreferentziak

* ↑ Ficha. .
* ↑ Ficha. .

## Kanpo estekak

* Datuak: Q887295
* Multimedia: Émilie Le Pennec / Q887295
# Émile Waldteufel

Charles Émile Lévy, Émile Waldteufel gisa ezagunagoa, (Estrasburgo, 1837ko abenduaren 9–Paris, 1915eko otsailaren 12), musikagile frantziarra izan zen. Musika kultua egin zuen, esaterako pianorako lanak (polkak eta balsak) baina baita herri musika ere.

## Biografia

Waldteufel (alemanez: "basoko deabrua") Alsazian jaio zen, musikari juduen familia batean. Bere aitak, Louisek, orkestra zuen, eta bere anaia Léon oso musikari maitatua zen. Léon Parisko Kontserbatorioan biolin ikasle gisa sartu zenean, familia osoa hara joan zen bizitzera. Parisen Émile bizitza osoa igaroko zuen.
Pianoa Parisko Kontserbatorioan ikasi zuen 1853tik 1857ra. Bere ikaskideen artean Jules Massenet eta Georges Bizet, opera konpositore ospetsuak, izan ziren. Denbora horretan, aitaren orkestra ospetsuenetarikoa bihurtu zen eta ekitaldi garrantzitsuetara joaten zen maiz.
28 urte zituela, Eugenia de Montijo enperadorearen gortean Émile pianista bilakatu zen. Frantziako eta Prusiako Gerrak Frantziako Bigarren Inperioa desegin ondoren, orkestra Eliseo jauregiaren presidentetza aretoetan aritu zen; une honetan 40 urte zituen eta Frantziako goi gizarteko kide gutxi batzuek baino ez zuten ezagutzen Émile.
1874ko urrian Waldteufel-ek kontzertua eman zuen Galesko printze eta Erresuma Batuko etorkizuneko erregea izango zen Eduardoren aurrean. Printzea bere "Manolo" balsak liluratu zuen, eta hori nahikoa izan zen Waldteufelen musika Britainia Handian ezagutzera emateko.
1915ean Émile Waldteufel, 77 urterekin, Parisen hil. Urte bat lehenago, 1914an, bere emaztea, Célestine Dufau abeslaria, hila zen ere bai. Bi seme eta alaba izan zituzten. Musikagilearen gorpuzkinak Parisko Père Lachaise hilerrian lurperatu zituzten.

## Lan nagusiak

Askotan, pieza hauek oinarritzat hartuta, beste lanak sortu dira Europa osoan.
* Acclamations, bals
* Amour et Printemps, bals
* Bien aimés, bals
* Bella bocca ou Bonne bouche, polka
* Dans les nuages
* Dolorès
* Doux poème
* España, bals
* Estudiantina
* L'Esprit français, polka
* Les Patineurs, bals
* Les sirènes
* Les Sourires, Béatrice de Rothschildi eskainita.
* Les Violettes
* Madeleine, Castellane familiari eskainita
* Manolo
* Minuit, polka
* Myosotis
* Pomone, bals
* Prestissimo, galop
* Retour du printemps, polka
* Sentiers fleuris
* Sérénade des Étudiants, bals
* Soir d'Amour
* Sous la voûte étoilée
* Toujours ou jamais
* Très jolie, bals

## Kanpo estekak

* Egilearen partitura libreak.
* Datuak: Q286616
* Multimedia: Émile Waldteufel / Q286616
# Émilie Fer

Émilie Fer (Bourg-Saint-Maurice, 1983ko otsailaren 17a) kirolari frantsesa da, eta piraguismoan lehiatzen da eslalon modalitatean.
2012ko Londresko Joko Olinpikoetan parte hartu zuen, eta urrezko domina lortu zuen banakako K1-en proban. Munduko Piraguismo Txapelketako 4 domina irabazi ditu eslalonen 2006 eta 2015 bitartean, eta 6 domina Europako Piraguismo Slalon Txapelketan , 2009 eta 2015 bitartean.

## Nazioarteko palmaresa

Joko Olinpikoak :
| Urtea | Lekua | Domina | Lehiaketa |
| 2012 | Londres (Erresuma Batua) | 01 ! | K1 indibiduala |
| Munduko txapelketa ||||
| Urtea | Lekua | Domina | Lehiaketa |
| 2006 | Praga (Txekiar Errepublika) | 01 ! | K1 taldeka |
| 2013 | Praga (Txekiar Errepublika) | 01 ! | K1 indibiduala |
| 2014 | Deep Creek | 01 ! | K1 taldeka |
| 2015 | Londres (Erresuma Batua) | 03 ! | K1 taldeka |
| Europako txapelketa ||||
| Urtea | Lekua | Domina | Lehiaketa |
| 2009 | Nottingham (Erresuma Batua) | 02 ! | K1 indibiduala |
| 2012 | Augsburgo (Alemania) | 02 ! | K1 taldeka |
| 2013 | Krakovia (Polonia) | 01 ! | K1 taldeka |
| 2014 | Vienan (Austria) | 03 ! | K1 indibiduala |
| 2014 | Vienan (Austria) | 03 ! | K1 taldeka |
| 2015 | Markkleeberg (Alemania) | 03 ! | K1 taldeka |

## Erreferentziak

* ↑ «Émilie Fer» en CanoeResults.eu (Ingelesez).

## Kanpo estekak

* Datuak: Q269795
* Multimedia: Émilie Fer / Q269795
# .ve

.ve Venezuelari dagokion herrialdeentzako goi mailako domeinua da.
Inongo baldintzarik gabe egin daitezke erregistroak hirugarren mailako domeinuetan: .com.ve, .net.ve, .org.ve, .info.ve, .co.ve eta .web.ve).

## Kanpo estekak

* (Ingelesez) .ve whois informazioa IANAren webgunean
* Datuak: Q42760
* Multimedia: .ve / Q42760
# .vg

.vg Erresuma Batuko Birjina Uharteei dagokien herrialdeentzako goi mailako domeinua da.

## Kanpo estekak

* (Ingelesez) .vg whois informazioa IANAren webgunean
* Datuak: Q47079
* Multimedia: .vg / Q47079
# .uz

.uz Uzbekistani dagokion herrialdeentzako goi mailako domeinua da.

## Kanpo estekak

* (Ingelesez) .uz whois informazioa IANAren webgunean
* Datuak: Q41846
* Multimedia: .uz / Q41846
# .vi

.vi Estatu Batuetako Birjina Uharteei dagokien herrialdeentzako goi mailako domeinua da.
Bigarren mailako domeinuak (2 karaktere baino gehiagokoak) erregistratu daitezke, baina bertako enpresek baino ez. Hirugarren mailako domeinuek baldintza gutxiago dituzte.

## Kanpo estekak

* (Ingelesez) .vi whois informazioa IANAren webgunean
* Datuak: Q46781
* Multimedia: .vi / Q46781
# .us

.us Ameriketako Estatu Batuei dagokien herrialdeentzako goi mailako domeinua da, 1985ean sortutakoa. Domeinu bat eskuratzeko bertako herritarra, biztanlea edo erakundea izan beharra dago. Estatubatuar askok, hala ere, .com, .net, .org eta beste domeinu batzuk lehenetsi izan dituzte, .us domeinuaren erabilera nagusia gobernuek egin dutelarik. .gov eta .mil domeinuak, era berean, Estatu Batuentzako gordeta daude.

## Estatutako bigarren mailako domeinuak

* .ak.us Alaska
* .al.us Alabama
* .ar.us Arkansas
* .az.us Arizona
* .ca.us Kalifornia
* .co.us Colorado
* .ct.us Connecticut
* .dc.us Columbiako barrutia
* .de.us Delaware
* .fl.us Florida
* .ga.us Georgia
* .hi.us Hawaii
* .ia.us Iowa
* .id.us Idaho
* .il.us Illinois
* .in.us Indiana
* .ks.us Kansas
* .ky.us Kentucky
* .la.us Louisiana
* .ma.us Masachusets
* .md.us Maryland
* .me.us Maine
* .mi.us Michigan
* .mn.us Minnesota
* .mo.us Misuri
* .ms.us Misisipi
* .mt.us Montana
* .nc.us Ipar Carolina
* .nd.us Ipar Dakota
* .ne.us Nebraska
* .nh.us Hampshire Berri
* .nj.us New Jersey
* .nm.us Mexiko Berri
* .nv.us Nevada
* .ny.us New York
* .oh.us Ohio
* .ok.us Oklahoma
* .or.us Oregon
* .pa.us Pennsylvania
* .ri.us Rhode Island
* .sc.us Hego Carolina
* .sd.us Hego Dakota
* .tn.us Tennessee
* .tx.us Texas
* .ut.us Utah
* .vt.us Vermont
* .va.us Virginia
* .wa.us Washington
* .wi.us Wisconsin
* .wv.us Mendebaldeko Virginia
* .wy.us Wyoming
Oharra: Amerikar Samoa, Guam, Puerto Rico, eta Birjina Uharteek euren domeinuak dituzte.

## Bigarren mailako beste domeinu batzuk

* .dni.us Institutu nazionalak (Distributed National Institutes)
* .fed.us Ameriketako Estatu Batuetako Gobernu Federala (Federal Government of the United States)
* .isa.us Estatu artekoa (Interstate compact)
* .kids.us: Umeentzako edukiak
* .nsn.us Amerikar jatorriko tribuen erakundeak (Native Americans in the United States)

## Kanpo estekak

* (Ingelesez) .us whois informazioa IANAren webgunean
* Datuak: Q37861
* Multimedia: .us / Q37861
# .vc

.vc San Vicente eta Grenadinei dagokien herrialdeentzako goi mailako domeinua da.

## Kanpo estekak

* (Ingelesez) .vc whois informazioa IANAren webgunean
* Datuak: Q42863
* Multimedia: .vc / Q42863
# .um

.um Estatu Batuen inguruko uharte txikiei dagokien herrialdeentzako goi mailako domeinua da. Hasieran, 3. mailatik gorako domeinuak baino ezin ziren erregistratu, 2002an bigarren mailako domeinuak erregistratzeko aukera ere zabaldu zutelarik.
Hala eta guztiz ere, badirudi domeinu hau aktibo egon arren, ez duela funtzionatzen, gaur egun Googlek ez duelako domeinu hau erabiltzen duen webgunerik aurkitzen, eta erregistrorako aukera itxita dagoelako webgunean.

## Kanpo estekak

* (Ingelesez) .um whois informazioa IANAren webgunean
* Datuak: Q434184
* Multimedia: .um / Q434184
# .uy

.uy is Uruguairi dagokion herrialdeentzako goi mailako domeinua da. Erregistro guztiak hirugarren mailakoak dira.

## Bigarren mailako domeinuak

* .com.uy enpresa komertzialak
* .edu.uy hezkuntza
* .gub.uy gobernua
* .net.uy Interneteko zerbitzu hornitzaileak
* .mil.uy militarra
* .org.uy irabazi asmorik gabeko erakundeak

## Kanpo estekak

* (Ingelesez) .uy whois informazioa IANAren webgunean
* Datuak: Q41848
* Multimedia: .uy / Q41848
# .va

.va Vatikano Hiriari dagokion herrialdeentzako goi mailako domeinua da.

## Kanpo estekak

* (Ingelesez) .va whois informazioa IANAren webgunean
* Datuak: Q42381
* Multimedia: .va / Q42381
# .vn

.vn Vietnami dagokion herrialdeentzako goi mailako domeinua da. VNNICek kudeatzen du.

## Kanpo estekak

* (Ingelesez) .vn whois informazioa IANAren webgunean
* Datuak: Q42683
* Multimedia: .vn / Q42683
# 1136 Mercedes

1136 Mercedes asteroide gerrikoan aurkitutako 1136. asteroidearen izena da. 1929ko urriak 30ean aurkitu zuen Josep Comas Solák Bartzelonatik. Bere behin-behineko izendapen zientifikoa 1929 UA zen. Bere izena aurkitzailearen koinatagatik jasotzen du.

## Ikus, gainera

* Asteroideen zerrenda (1001-2000)

## Kanpo estekak

* Datuak: Q136350
# 1137 Raïssa

1137 Raïssa asteroide gerrikoan aurkitutako 1137. asteroidearen izena da. 1929ko urriak 27an aurkitu zuen Grigory Neujminek Simeizetik. Bere behin-behineko izendapen zientifikoa 1929 WB zen. Bere izena Raissa Ivanovna Maseevagatik jasotzen du, asteroide honen orbita kalkulatu zuena.

## Ikus, gainera

* Asteroideen zerrenda (1001-2000)

## Kanpo estekak

* Datuak: Q136362
* Multimedia: 1137 Raïssa / Q136362
# 1139 Atami

1139 Atami asteroide gerrikoan aurkitutako 1139. asteroidearen izena da. 1929ko abenduak 1ean aurkitu zuten Okuro Oikawak eta Kazuo Kobukawak. Bere behin-behineko izendapen zientifikoa 1929 XE zen. Bere izena Tokiotik gertu dagoen portu bategatik jasotzen du. Areziboko behatokitik eginiko behaketa batzuen bidez, 5 kilometroko diametroa duen ilargi bat aurkitu da asteroide honen inguruan biraka, honekin batera sistema bitar bat osatzen duena.

## Ikus, gainera

* Asteroideen zerrenda (1001-2000)

## Kanpo estekak

* Datuak: Q136379
* Multimedia: 1139 Atami / Q136379
# 1138 Attica

1138 Attica asteroide gerrikoan aurkitutako 1138. asteroidearen izena da. 1929ko azaroak 22an aurkitu zuen Karl Wilhelm Reinmuthek Heidelbergetik. Bere behin-behineko izendapen zientifikoa 1929 WF zen. Bere izena Greziako Atika probintziagatik jasotzen du.

## Ikus, gainera

* Asteroideen zerrenda (1001-2000)

## Kanpo estekak

* Datuak: Q136370
# 113 Amaltea

(113) Amaltea, asteroide zerrendako 113. asteroidea da. 1871ko martxoak 12an aurkitu zuen Karl Theodor Robert Luther astronomoak Düsseldorfetik.
Berlingo astronomoek, izen hau, Zeus jainkoaren inudea izan zen ninfagatik eman zioten. Reak, jainkoaren amak, Kretako Ida mendian ezkututau zuen. Han hartu zuen Amaltea ninfak. Erleek, umearentzat, eztirik gozoena egiten zuten, eta ahuntzek, euren esnearekin elikatzen zuten. Ovidioren arabera, ahuntzak adar bat hautsi zuen; Amalteak, lorez eta fruituz bete zuen eta Zeusi eskaini zion, nork, esker on bezala, ninfa eta ahuntza izar bihurtu zituen (Capricornus konstelazioa). Ahuntzaren larruarekin, Zeusek beretzako armajantzi bat egin zuen, egida delakoa.
Amaltea, Jupiter planetaren sateliteetako bat ere bada.

## Kanpo estekak

* Datuak: Q136256
* Multimedia: 113 Amalthea / Q136256
# 114

    Artikulu hau 114. urteari buruzkoa da, zenbakiari buruzkoaren bila bazabiltza, ikus Ehun eta hamalau.

## Gertaerak

* Beneventon garaipen-arku bat eraiki zuten.
* Osroene Erromatar Inperioaren basailu bilakatu zen.
* Trajanok partiarrak menderatu eta Armenia eta iparraldeko Mesopotamia konkistatu zituen.
* Han dinastiaren Yuanchu aroko lehen urtea.
* Diogenesek Konstatinoplako patriarka bilakatu zen.

## Heriotzak

* Partamasiris

## Kanpo estekak

* Datuak: Q31329
* Multimedia: 114 / Q31329
# 1137
## Jaiotzak

* Antsa Gaztelakoa, Gaztelako infanta eta Nafarroako erregina ezkontidea (h. 1179).
* Saladin (Salah ad-Din) sultan arabiarra (h. 1193)

## Heriotzak

* Martxoaren 8a – Adela Normandiakoa, Ingalaterrako printzesa.
* Apirilaren 9a – Gilen X.a Akitaniakoa, Poitiersko konde eta Baskonia eta Akitaniako dukea (j. 1099).
* Abuztuaren 1a – Luis VI.a Frantziakoa, Frankoen erregea (j. 1081).
* Irailaren 18a – Erik II.a Danimarkakoa, Danimarkako erregea (j. c. 1090)
* Abenduaren 4a – Lotario II.a, Germaniako Erromatar Inperio Santuko enperadorea (j. 1075).
* Gregorio VIII.a, antipapa.

## Kanpo estekak

* Datuak: Q19602
* Multimedia: 1137 / Q19602
# 1140
## Jaiotzak

* Raimundo III.a Tripolikoa, Tripoliko kondea eta Jerusalemgo Erresuma Latindarrako erregeordea (h. 1187).

## Heriotzak

* Otsailaren 14a – Leon I.a Armeniakoa, Ciliciako armeniar erreinuaren nagusia.
* Irailaren 15a – Adelaida Hungariakoa, Bohemiako dukesa ezkontidea (j. c. 1105).

## Kanpo estekak

* Datuak: Q19611
* Multimedia: 1140 / Q19611
# 1894ko Home Nations Txapelketa

1894ko Home Nations Txapelketa Errugbi txapelketa honen hamabigarren ekitaldia izan zen. 1894ko urtarrilaren 6an hasi eta martxoaren 17an bukatu zen. Irlanda izan zen txapelduna lehenengo aldiz, partida guztiak irabaziz gainera.

## Txapelketa
### Puntuazio sistema

1894ko ekitaldian puntuaketa sistema aldatu zen. Entseguak hiru puntu balio zituen eta gauzatzeak beste bi. Dropak eta markako goalak lau puntu balio zituzten eta zigor kolpeak hiru.
Txapelketako sailkapenari dagokionez irabazitako partidak bi puntu balio zituen, berdindutakoak bat eta galdutakoak zero.

### Historia

Irlandak hiru partidak irabazi zituen eta Koroa hirukoitza eskuratu zuen aurrenengo aldiz.

## Sailkapena

1894ko Home Nations Txapelketa :
| | Taldea | Puntuak | Jokatuak | Irabaziak | Berdinduak | Galduak | Alde | Aurka | Diferentzia |
| 1 | Irlanda | 6 | 3 | 3 | 0 | 0 | 15 | 5 | +10 |
| 2 | Ingalaterra | 2 | 3 | 1 | 0 | 2 | 29 | 16 | +13 |
| 2 | Eskozia | 2 | 3 | 1 | 0 | 2 | 6 | 12 | -6 |
| 2 | Gales | 2 | 3 | 1 | 0 | 2 | 10 | 27 | -17 |

## Partidak

| Eguna | Etxekoa | Emaitza | Kanpokoa | Egoitza |
| 1894-1-6 | Ingalaterra | 24 - 3 | Gales | Birkenhead |
| 1894-2-3 | Ingalaterra | 5 - 7 | Irlanda | Manchester |
| 1894-2-3 | Gales | 7 - 0 | Eskozia | Newport |
| 1894-2-24 | Irlanda | 5 - 0 | Eskozia | Dublin |
| 1894-3-10 | Irlanda | 3 - 0 | Gales | Belfast |
| 1894-3-17 | Eskozia | 6 - 0 | Ingalaterra | Edinburgo |

## Sariak

| Saria | Taldea |
| Home Nations Txapelketa | Irlanda |
| Koroa hirukoitza | Irlanda |
| Zurezko koilara | ez |
| Kalkuta Kopa | Eskozia |

## Palmaresa

1894 arteko bakarkako garaipenak.
| # | Taldea | Garaipenak |
| 1 | Eskozia | 3* |
| 1 | Ingalaterra | 3 |
| 3 | Gales | 1 |
| 3 | Irlanda | 1 |
(*) 1889ko garaipena kontuan hartuta

## Erreferentziak

* ↑ Godwin, Terry. (1984). The International Rugby Championship 1883-1983. Willow ISBN 0-00-218060-X. PMC 59798796. (Noiz kontsultatua: 2023-02-23).
* ↑ (Ingelesez) Six Nations roll of honour. 2004-01-29 (Noiz kontsultatua: 2023-02-23).

## Kanpo estekak

* Sei Nazioen Txapelketako webgune ofiziala
* Datuak: Q1509465
# 1893 Jakoba

1983 Jakoba asteroide gerrikoan aurkitutako 1893. asteroidearen izena da. 1971ko urriak 20an aurkitu zuen Paul Wildek Zimmerwaldetik. Bere behin-behineko izendapen zientifikoa 1971 UD zen.

## Kanpo estekak

* Datuak: Q145410
# 1894 Haffner

1894 Haffner asteroide gerrikoan aurkitutako 1894. asteroidearen izena da. 1971ko urriak 26an aurkitu zuen Lubos Kohoutekek Bergedorfetik. Bere behin-behineko izendapen zientifikoa 1971 UH zen. Bere izena Hans Haffner austriar astronomoagatik jasotzen du.

## Kanpo estekak

* Datuak: Q145423